section_heading: Školovanje
paragraph_text: Don Rade je četvorogodišnju osnovu školu završio odličnim uspjehom u svom rodnom selu. Kao pitomac sjemeništa, niža četiri razreda klasične gimnazije pohađao je na splitskoj državnoj gimnaziji, a više razrede u sjemenišnoj (onda privatnoj) gimnaziji te je kao privatnik maturirao na državnoj gimnaziji 8. srpnja 1921. Teologiju je počeo studirati u Sarajevu (I. godinu), nastavio u Mariboru (II.godinu) i završio u Sarajevu (III. i VI. godinu). Za svećenika je zaređen u Sarajevu, 5. travnja 1925., a Mladu misu je slavio u rodnoj župi Bagalovićima 14. travnja 1925. Nakon toga se vratio u Sarajevo gdje je 21. lipnja 1925. završio bogoslovni fakultet. Deset godina kasnije je položio ispite postdiplomskog studija na Bogoslovnom fakultetu u Zagrebu i dobio Absolutorij (diplomu) 17. lipnja 1935.Dr. sc. msgr. Fabijan Veraja: "Svećenik i žrtva: don Radovan Jerković (1900.-1950.)", Crkva u svijetu, Split, 2007., ISBN 978-953-256-016-9